
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

privind, aprobarea deplasării, în perioada 30.04-02.05.2014, 

a unei delegaţii a Municipiului Focşani în localitatea Majdanpek din Republica Serbia

Consiliul local al muncipiului Focşani, judeţul Vrancea, întrunit în şedinţă ordinară,

- analizând proiectul de hotărâre iniţiat de consilierul local Buzoi Dan, precum şi raportul comun al Direcţiei economice şi Serviciului Comunicare nr.  20645/16.04.2014, prin care se propune aprobarea deplasării, în perioada 30.04-02.05.2014, a unei delegaţii a Municipiului Focşani în localitatea Majdanpek din Republica Serbia;

- văzând avizul favorabil al Comisiei pentru buget şi administraţie publică;
         - în conformitate cu prevederile art. 1, lit.a) şi e) şi art. 3, alin. (1) din Hotărârea Guvernului nr. 518/1995, privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

- în baza art. 36, alin. (1) şi (9) şi în temeiul art. 45, alin. (1), din Legea nr. 215/2001 privind administraţia publică locală, republicată, modificată şi completată,

HOTĂRĂŞTE:

Art. 1. – Se aprobă deplasarea, în perioada 30.04-02.05.2014, a unei delegaţii a Municipiului Focşani în localitatea Majdanpek din Republica Serbia, delegaţie compusă din viceprimarul municipiului Focşani - Trofin Tudorel Daniel şi consilierii locali Horhocea Puiu Dragoş, Moraru Lucian şi Milea Lionida .

            Art. 2. – Cheltuielile aferente transportului şi diurna vor fi suportate din bugetul propriu al Primăriei Municipiului Focşani,  în condiţiile legii, iar cheltuielile cu cazarea şi masa vor fi suportate de către Primăria Municipalităţii Majdanpek.

Art. 3. - Prezenta hotărâre va fi comunicată de către Serviciul administraţie publică locală, cadastru şi agricultură, compartimentelor, serviciilor şi primarului municipiului Focşani, conform legii, care va asigura executarea acesteia prin Direcţia economică şi Serviciul comunicare. 


                                                                                                                                                                                                      

CONTRASEMNEAZĂ:


SECRETARUL MUNICIPIULUI FOCŞANI


Eduard Marian Corhană








PREŞEDINTE DE ŞEDINŢĂ,

